Period: Ur III
Genre: Royal Inscription
Transliteration:
<SURFACE>
...
...kur-kur-ra
...
{d}šu{d}sin
mu pa₃-da
an-na
ki aŋ₂
{d}en-lil₂-la₂
lugal {d}en-lil₂-e
ša₃-ga-na
in-pa₃
sipa kalam-ma
u₃ an-ub-da limmu₂-ba-še₃
lugal kala-ga
lugal uri₂{ki}ma
lugal an-ub-da limmu₂-ba-ra
u₄ {d}en-lil₂-le
nam-til₃
zid su₃ ŋal₂
aga men
gidri u₄ su₃-ra₂
{ŋeš}gu-za nam-lugal
suhuš gi-na
mu he₂-ŋal₂-la
{ŋeš}tukul a-ma-ru
ni₂-gal mu-šub
a₂ <unk>
a₂ me₃
a₂ nam-ur-sag-ŋa₂
ni₂ me-lam₂-bi
an-ne₂...
za-pa-aŋ₂-bi
ki-bal-a dul₉-dul₉-la
bal-a-ri
a-ab-ba sig-ga-ta
...igi-nim-ma-še₃
...
hur-sag gal-gal
kur ki su₃-ra₂
nam-lu₂-ulu₃
en-en barag-barag-bi
{d}šu{d}sin
lugal mu pa₃-da an-na-ra
giri₃-ni-še₃ <unk> <unk> e
{d}en-lil₂
en du₁₁-ga-an-na
sag du₃-du₃-e
{d}šu{d}sin
lugal ša₃ ku₃-ge pa₃-da-ni-ir
mu-na-an-sum-ma-a
u₄-ba
šimaški{ki}
ma-da-ma-da
za-ab-ša-li{ki}
za₃ an-ša-an{ki}ta
a-ab-ba igi-nim-ma-še₃
buru₅-gin₇ zid-ga-bi
ni-bu-ul-ma-at{ki}
...
si-ig-ri₂-iš{ki}
a-lu-mi-da-tim{ki}
ga-ar-ta₂{ki}
a-za-ha-ar{ki}
bu-ul-ma{ki}
nu-šu-uš-ma-ar{ki}
nu-uš-ga-ne-lu-um{ki}
zid-zi-ir-tum{ki}
a-ra-hi-ir{ki}
ša-ti-lu{ki}
ti-ir-mi-um{ki}
u₃
gaba mu-na-da-ri-eš
{d}šu{d}sin
lugal kala-ga
lugal uri₂{ki}ma
lugal an-ub-da limmu₂-ba-ke₄
a₂ {d}en-lil₂
lugal-na-ta
inim {d}nin-lil₂
nin ki aŋ₂-ŋa₂-na-ta
me₃ šen-šen-ba
giŋ₄-še₃ bi₂-in-si₃-si₃
sag-ur-sag-bi
gu₂-gurₓ(|ŠE.UR₄|) bi₂-in-du₁₁
du₁₀-tuku-bi
šu si-ga bi₂-in-du₁₁
kala-ga si-ga-bi
ur-re-eš₂ mu-til-til
sag zid sag lul-bi
numun-e-eš₂ mu-ŋar-ŋar
ad₆(|LU₂.LAGAB×U|) nam-lu₂-ulu₃-bi
zar-re-eš₂ mu-du₈-du₈
en-en barag-barag-bi
ere₁₃-a mi-ni-in-dab₅-dab₅
ensi₂ gal-gal
ma-da-ma-da
za-ab-ša-li{ki}
u₃
ensi₂-ensi₂
uru{ki}uru{ki}
me₃-a mu-da-an-gur-re-ša
...
ere₁₃-a mi-ni-in-dab₅-dab₅-ba-na
...
igi {d}en-lil₂
...
šu...
im-ma-ta-šub-bu...a
uru{ki}uru{ki}bi-še₃
mušen-gim zid-bi ba-ab-tum₂...
šu-ni...
...
še₁₄ bi₂-in-gi₄-gi₄
uru{ki} a₂-dam ki ŋar-ŋar-ra
du₆-du₆-ra₂ mi-ni-in-ŋar
bad₃-bi
mu-gul-gul
nam-guruš uru{ki}uru{ki}ba
sa₂ ba-ni-in-du₁₁-ga
igi-bi...
kiri₆...
{d}nin-lil₂-la₂
u₃
kiri₆ dingir...
...še₃ im-mi-in-sum
u₃ nam-geme₂
...
sa₂ ba-ni-in-du₁₁-ga
e₂-uš-bar
{d}en-lil₂
{d}nin-lil₂-la₂
u₃
e₂ dingir gal-gal-e-ne-ka
sag-še₃...
gu₄ udu maš₂ anše-bi
...
e₂...
...
...ku₃-babbar
...
urudu
an-na-bi
zabar
niŋ₂-dim₂-ma-bi
e₂ {d}en-lil₂
{d}nin-lil₂-la₂
u₃
e₂ dingir gal-gal-e-ne-ke₄
gil-sa-aš
im-mi-in-ak
...
lugal-mu pa₃-da an-na-ke₄
a₂ mah šum₂-ma
{d}en-lil₂-la₂-ke₄
u₄-da egir-bi-še₃
a-ar-bi
ka-ta nu-šub-bu-de₃
šu-a bal-e-de₃
bu-ul-ma{ki}
ma-da-šimaški{ki}ka
ud-da-be₂-eš
...
nam-lu₂-ulu₃
munus nita₂
zi-ŋal₂ mu-tuku-bi
...{ŋeš}tukul...
...im-mi-in-pa₃-da
ki-gal a₂-ra
nam-kala-ga
nam-ŋiri₃-ra-ni
šu ul-li₂-a-aš
nu...ur-ra
za₃-ba im...
...
u₃
...
{d}šu{d}sin
lugal sipa sag gig₂-ga-ke₄
...
ba-ni-zi
tug₂-ba bi₂-ŋal₂
ku₃-sig₁₇ ku₃-babbar
ba-al-e-de₃
im-ma-ta-an-ŋar
u₄-ba
{d}šu{d}sin
lugal kala-ga
lugal uri₂{ki}ma
lugal an-ub-da limmu₂-ba-ke₄
...
šimaški{ki}ka
nam-ra-aš ak-ni
alan-na-ni-še₃
mu-dim₂
{d}en-lil₂
lugal-a-ni-ir
nam-til₃-la-ni-še₃
a mu-na-ru
lu₂ a₂ niŋ₂-hul-dim₂-ma
...
mu-sar-ra-ba
šu...
...
niŋ₂-dim₂-ma-mu
ib₂-zi-re-a
lu₂-ba
{d}en-lil₂
lugal kur-kur-ra-ke₄
{d}nin-lil₂
nin dingir-re-e-ne-ke₄
nam...
...
ur-sag mah
...
maškim-bi he₂-a
<RULING>
mu-sar-ra
ki-gal-ba
<RULING>
{d}šu{d}sin
ki aŋ₂
...
lugal...
...
in-pa₃
sipa kalam-ma
u₃ an-ub-da limmu₂-ba-še₃
lugal kala-ga
lugal uri₂{ki}ma
lugal an-ub-da limmu₂-ba
<RULING>
mu-sar-ra giri₃-na
<RULING>
zid-ri₂-in-gu
ensi₂
...
<RULING>
mu-sar-ra
za₃ zid-ri₂-in-gu
lugal heš₅
<RULING>

Cuneiform:
<SURFACE>
...
...𒆳𒆳𒊏
...
𒀭𒋗𒀭𒌍
𒈬𒅆𒊒𒁕
𒀭𒈾
𒆠𒉘
𒀭𒂗𒆤𒇲
𒈗𒀭𒂗𒆤𒂊
𒊮𒂵𒈾
𒅔𒅆𒊒
𒉺𒇻𒌧𒈠
𒅇𒀭𒌒𒁕𒇹𒁀𒂠
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀𒊏
𒌓𒀭𒂗𒆤𒇷
𒉆𒋾
𒍣𒋤𒅅
𒂇𒃞
𒉺𒌓𒋤𒁺
𒄑𒄖𒍝𒉆𒈗
𒁼𒄀𒈾
𒈬𒃶𒅅𒆷
𒄑𒆪𒀀𒈠𒊒
𒉎𒃲𒈬𒊒
𒀉<unk>
𒀉𒀞
𒀉𒉆𒌨𒊕𒂷
𒉎𒈨𒉈𒁉
𒀭𒉌...
𒍝𒉺𒉘𒁉
𒆠𒁄𒀀𒌪𒌪𒆷
𒁄𒀀𒊑
𒀀𒀊𒁀𒋝𒂵𒋫
...𒅆𒉏𒈠𒂠
...
𒄯𒊕𒃲𒃲
𒆳𒆠𒋤𒁺
𒉆𒇽𒍇
𒂗𒂗𒁈𒁈𒁉
𒀭𒋗𒀭𒌍
𒈗𒈬𒅆𒊒𒁕𒀭𒈾𒊏
𒄊𒉌𒂠<unk><unk>𒂊
𒀭𒂗𒆤
𒂗𒅗𒂵𒀭𒈾
𒊕𒆕𒆕𒂊
𒀭𒋗𒀭𒌍
𒈗𒊮𒆬𒄀𒅆𒊒𒁕𒉌𒅕
𒈬𒈾𒀭𒋧𒈠𒀀
𒌓𒁀
𒇽𒋢𒆠
𒈠𒁕𒈠𒁕
𒍝𒀊𒊭𒇷𒆠
𒍠𒀭𒊭𒀭𒆠𒋫
𒀀𒀊𒁀𒅆𒉏𒈠𒂠
𒉅𒁶𒍣𒂵𒁉
𒉌𒁍𒌌𒈠𒀜𒆠
...
𒋛𒅅𒌷𒅖𒆠
𒀀𒇻𒈪𒁕𒁴𒆠
𒂵𒅈𒁕𒆠
𒀀𒍝𒄩𒅈𒆠
𒁍𒌌𒈠𒆠
𒉡𒋗𒍑𒈠𒅈𒆠
𒉡𒍑𒂵𒉈𒇻𒌝𒆠
𒍣𒍣𒅕𒌈𒆠
𒀀𒊏𒄭𒅕𒆠
𒊭𒋾𒇻𒆠
𒋾𒅕𒈪𒌝𒆠
𒅇
𒃮𒈬𒈾𒁕𒊑𒌍
𒀭𒋗𒀭𒌍
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀𒆤
𒀉𒀭𒂗𒆤
𒈗𒈾𒋫
𒅗𒀭𒎏𒆤
𒎏𒆠𒉘𒂷𒈾𒋫
𒀞𒊿𒊿𒁀
𒂆𒂠𒉈𒅔𒋧𒋧
𒊕𒌨𒊕𒁉
𒄘𒊺𒌴𒉈𒅔𒅗
𒄭𒌇𒁉
𒋗𒋛𒂵𒉈𒅔𒅗
𒅤𒂵𒋛𒂵𒁉
𒌨𒊑𒂠𒈬𒌀𒌀
𒊕𒍣𒊕𒈜𒁉
𒆰𒂊𒂠𒈬𒃻𒃻
𒇽𒇥𒉆𒇽𒍇𒁉
𒇡𒊑𒂠𒈬𒂃𒂃
𒂗𒂗𒁈𒁈𒁉
𒈁𒀀𒈪𒉌𒅔𒆪𒆪
𒉺𒋼𒋛𒃲𒃲
𒈠𒁕𒈠𒁕
𒍝𒀊𒊭𒇷𒆠
𒅇
𒉺𒋼𒋛𒉺𒋼𒋛
𒌷𒆠𒌷𒆠
𒀞𒀀𒈬𒁕𒀭𒄥𒊑𒊭
...
𒈁𒀀𒈪𒉌𒅔𒆪𒆪𒁀𒈾
...
𒅆𒀭𒂗𒆤
...
𒋗...
𒅎𒈠𒋫𒊒𒁍...𒀀
𒌷𒆠𒌷𒆠𒁉𒂠
𒄷𒁶𒍣𒁉𒁀𒀊𒁺...
𒋗𒉌...
...
𒋃𒉈𒅔𒄄𒄄
𒌷𒆠𒀉𒁮𒆠𒃻𒃻𒊏
𒇯𒇯𒁺𒈪𒉌𒅔𒃻
𒂦𒁉
𒈬𒄢𒄢
𒉆𒄨𒌷𒆠𒌷𒆠𒁀
𒁲𒁀𒉌𒅔𒅗𒂵
𒅆𒁉...
𒊬...
𒀭𒎏𒆤𒇲
𒅇
𒊬𒀭...
...𒂠𒅎𒈪𒅔𒋧
𒅇𒉆𒊩𒆳
...
𒁲𒁀𒉌𒅔𒅗𒂵
𒂍𒍑𒁇
𒀭𒂗𒆤
𒀭𒎏𒆤𒇲
𒅇
𒂍𒀭𒃲𒃲𒂊𒉈𒅗
𒊕𒂠...
𒄞𒇻𒈧𒀲𒁉
...
𒂍...
...
...𒆬𒌓
...
𒍏
𒀭𒈾𒁉
𒌓𒅗𒁇
𒃻𒁶𒈠𒁉
𒂍𒀭𒂗𒆤
𒀭𒎏𒆤𒇲
𒅇
𒂍𒀭𒃲𒃲𒂊𒉈𒆤
𒄃𒊓𒀸
𒅎𒈪𒅔𒀝
...
𒈗𒈬𒅆𒊒𒁕𒀭𒈾𒆤
𒀉𒈤𒋧𒈠
𒀭𒂗𒆤𒇲𒆤
𒌓𒁕𒂕𒁉𒂠
𒀀𒅈𒁉
𒅗𒋫𒉡𒊒𒁍𒉈
𒋗𒀀𒁄𒂊𒉈
𒁍𒌌𒈠𒆠
𒈠𒁕𒇽𒋢𒆠𒅗
𒌓𒁕𒁉𒌍
...
𒉆𒇽𒍇
𒊩𒀴
𒍣𒅅𒈬𒌇𒁉
...𒄑𒆪...
...𒅎𒈪𒅔𒅆𒊒𒁕
𒆠𒃲𒀉𒊏
𒉆𒅤𒂵
𒉆𒄊𒊏𒉌
𒋗𒌌𒉌𒀀𒀸
𒉡...𒌨𒊏
𒍠𒁀𒅎...
...
𒅇
...
𒀭𒋗𒀭𒌍
𒈗𒉺𒇻𒊕𒈪𒂵𒆤
...
𒁀𒉌𒍣
𒌆𒁀𒉈𒅅
𒆬𒄀𒆬𒌓
𒁀𒀠𒂊𒉈
𒅎𒈠𒋫𒀭𒃻
𒌓𒁀
𒀭𒋗𒀭𒌍
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀𒆤
...
𒇽𒋢𒆠𒅗
𒉆𒊏𒀸𒀝𒉌
𒀩𒈾𒉌𒂠
𒈬𒁶
𒀭𒂗𒆤
𒈗𒀀𒉌𒅕
𒉆𒋾𒆷𒉌𒂠
𒀀𒈬𒈾𒊒
𒇽𒀉𒃻𒅆𒌨𒁶𒈠
...
𒈬𒊬𒊏𒁀
𒋗...
...
𒃻𒁶𒈠𒈬
𒌈𒍣𒊑𒀀
𒇽𒁀
𒀭𒂗𒆤
𒈗𒆳𒆳𒊏𒆤
𒀭𒎏𒆤
𒎏𒀭𒊑𒂊𒉈𒆤
𒉆...
...
𒌨𒊕𒈤
...
𒉺𒁽𒁉𒃶𒀀
<RULING>
𒈬𒊬𒊏
𒆠𒃲𒁀
<RULING>
𒀭𒋗𒀭𒌍
𒆠𒉘
...
𒈗...
...
𒅔𒅆𒊒
𒉺𒇻𒌧𒈠
𒅇𒀭𒌒𒁕𒇹𒁀𒂠
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀
<RULING>
𒈬𒊬𒊏𒄊𒈾
<RULING>
𒍣𒌷𒅔𒄖
𒉺𒋼𒋛
...
<RULING>
𒈬𒊬𒊏
𒍠𒍣𒌷𒅔𒄖
𒈗𒈂
<RULING>